Fans manufacturing
ఫ్యాన్ల ఉత్పత్తిరంగానికి పెనుభారం జిఎస్‌టి
న్యూఢిల్లీ,జూన్‌ 17: దేశంలో ఆరువేల కోట్ల టర్నోవర్‌ తో ఉన్న విద్యుత్‌ ఫాన్ల ఉత్పత్తి రంగం జిఎస్‌టి పన్ను ప్రభావంతో కొంత నష్టాలపాలయ్యే అవకాశం ఉందని ఉత్పత్తిదారులు భయపడుతున్నారు. విని యోగరంగ ఉత్పత్తుల్లో కీలక కేటగిరీ అయిన సీలింగ్‌, వివిధ కేటగిరీల ఫ్యాన్‌ల ఉత్పత్తులపై కేంద్రం జిఎస్‌టిని 28శాతం శ్లాబ్‌లోకి తెచ్చింది. ఉత్పత్తిదారులు దీనివల్ల నిర్వహణ ఉత్పత్తివ్యయం కూడా పెరుగుతుందని ఫలితంగా ధరలు పెంచు కోకతప్పదని అంతిమంగా ప్రజలపైనే భారం పడు తుందని చెపుతున్నారు. అందువల్ల జిఎస్‌టిని ఫ్యాన్‌లపై 12శాతానికి తగ్గించాలని కోరుతున్నా రు. దేశంలో ఫ్యాన్‌లను విరివిగా వినియోగిస్తా రని, విలాస వస్తువులుకాదని ఉత్పత్తిదారులు చెపు తున్నారు. విలాసవస్తువుగా భావించి కేంద్రం 28 శాతం పన్నుశ్లాబ్‌లో ఉంచింది. ఫ్యాన్లు, ఎయిర్‌ కండిషనర్లను కూడా ఇదే బ్రాకెట్‌లో ఉంచింది. ఇక ప్రీమియం మొబైల్‌ఫోన్లను 12శాతం పన్నుశ్లాబ్‌లో ఉంచిన కేంద్రం ఫ్యాన్లను 28శాతం పన్నుశ్లాబ్‌ లోకి తీసుకురావడంపై ఆందోళన వ్యక్తంచేస్తోంది.
భారతీయ ఫ్యాన్ల ఉత్పత్తిదారులసంఘం ఛైర్మన్‌ రోహిత్‌ మాధుర్‌ ఆధ్వర్యంలో ప్రతినిధి బృందం కేంద్ర ఆర్థికశాఖను జిఎస్‌టి మండలి ప్రతినిధులను కలిసి వివరించింది. దేశంలోని అగ్రశ్రేణి ఫ్యాన్‌ బ్రాండ్లు ఉషా, బజాజ్‌, క్రాంప్టన్‌, హ్యావెల్స్‌, ఓరి యంట్‌, యాంకర్‌, ఓర్టెమ్‌, సూర్య, లూమినస్‌, పోలార్‌, యాంకర్‌ బ్రాండ్లు ఉన్నాయి. జిఎస్‌టి పన్నురేట్‌ వల్ల తక్షణమే భారం మూడునుంచి ఎని మిదిశాతంగా ఉంటుంది. ఉత్పత్తి యూనిట్‌ ఉన్న ప్రాంతం ఆధారంగా పన్ను పెరుగుతుంది. లేదా ఎక్సైజ్‌ప్రీజోన్స్‌లో కూడా జిఎస్‌టిని సడలించని పక్షంలో ప్రత్యేక మండళ్ల ప్రయోజనం కూడా నెర వేరదని సంఘం ప్రతినిధులు చెపుతున్నారు. కనీ సం 50శాతం ఉత్పత్తి యూనిట్లు ప్రత్యేకమండళ్ల లోనే ఉన్నాయి. హిమాచల్‌ప్రదేశ్‌, ఉత్తరాఖండ్‌, ఈశాన్యరాష్ట్రాల్లో ఏర్పాటుచేశారు. ప్రస్తుతం ఎక్సైజ్‌ ఉచిత జోన్లలో పన్నుభారం 20శాంగా ఉంది.
అదే సుంకం వసూలుచేసే ప్రాంతాల్లో అయితే 26 శాతంగా ఉంటున్నది. ప్రభుత్వం వెంటనే జోక్యం చేసుకుని ఫ్యాన్లధరలు తగ్గించాలంటే ముందు జిఎస్‌టితగ్గించాలని చెపుతున్నారు.దేశంలోని ఫ్యాన్‌ ఉత్పత్తిరంగం రూ.9వేల కోట్లుగా ఉంది. సంఘటిత రంగంలోనే రూ.6వేల కోట్ల వరకూ ఉన్నట్లు అంచనా. అలాగే నూలుదుస్తులట్రేడర్లు కూడా దేశ వ్యాప్తంగా సమ్మెను చేసారు. జిఎస్‌టి రేట్‌ ఐదు శాతం విధించడంపై నిరసన వ్యక్తంచేస్తున్నారు. ఓపక్క ఖాదీ వస్త్రాలను దరించాలని ప్రోత్సహిస్తూ కాటన్‌దుస్తులపై జిఎస్‌టిని విధించడంపై వ్యాపా రులు మండిపడుతున్నారు. సుమారు పదిలక్షలక ుపైగా చిన్న మధ్యతరహా యూనిట్లు ఇప్పటివరకూ ఎటువంటి సుంకాలను చెల్లించడంలేదు. జిఎస్‌టితో ఇపుడు ఐదుశాతం సుంకం చెల్లించాల్సివస్తోంది. ఈ యూనిట్లు పన్నులు ఎగవేసినా గార్మంట్‌ తయారీదారుల నుంచి కూడా పన్నులకు ప్రభుత్వం సూచించింది. దీనిలో 100మిలియన్‌ ప్రజలు ప్రత్య క్షంగాను, పరోక్షంగాను లబ్ధి పొందుతు న్నారు.
టెక్స్‌టైల్‌ఫ్యాబ్రిక్స్‌ ఇప్పటి వరకూ ఈ రంగానికి వెన్నెముకగా ఉంద ని మొత్తం దేశంలో 2.7 మిలియన్ల పవర్‌లూమ్స్‌ ఉన్నాయి. చిన్న, మధ్య తరహా రంగంలోనే ఇవన్నీ కొనసాగుతు న్నాయని జిఎస్‌టి ఐదుశాతం విధింపు వల్ల ఇవన్నీ మూతపడే పరిస్థితి ఉందని వ్యాపారులు నిరసన వ్యక్తం చేస్తు న్నారు. ప్రస్తుతం ప్రభుత్వం ఎక్సైజ్‌ సుంకం12శాతం విధించడంతో జిఎస్‌టి 18శాతం చేతితోచేసిన నూలుపైనా విధించింది. జిఎస్‌టిని కాటన్‌ దుస్తుల పై ఉపసంహరించినా ప్రభుత్వానికి ఎటువంటి నష్టం ఉండదని అందువల్ల ప్రభుత్వం పునరాలో చనచేసి జిఎస్‌టిని వెంటనే తొలగించాలని డిమాం డ్‌ వ్యక్తం అవుతోంది. ఈనెల 18వ తేదీ జిఎస్‌టి మండలి ప్రత్యేక సమావేశం నిర్వహిస్తోంది. ఇక అమలుకు ముందు ఇదేచివరి సమావేశంగా భావి స్తున్నారు. ప్రస్తుతం జిఎస్‌టి పన్నురేట్‌ సంక్లిష్టం గా ఉందని భావిస్తున్న వర్గాలను శాంతింపచేయడా నికి ఈ సమావేశంలో కొన్న ఉత్పత్తుల పన్నురేట్ల ను సవరిస్తారని అంచనా. ఇప్పటికే పౌరవిమానయా న మంత్రిత్వశాఖ జిఎస్‌టి అమలును రెండు నెలల పాటు వాయిదా వేయాలని ఆర్థికశాఖను కోరింది.